Title: ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามจอดรถ และห้ามเลี้ยวรถ พ.ศ. 2560

ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามจอดรถ
และห้ามเลี้ยวรถ
พ.ศ.
๒๕๖๐

ด้วยสภาพการจราจรในปัจจุบันมีการเปลี่ยนแปลงไป
สาเหตุหนึ่งมาจากปริมาณรถที่เพิ่มมากขึ้น
มีการจอดรถไม่เป็นระเบียบเรียบร้อยทำให้การจราจรไม่คล่องตัว เพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนน
จึงจำเป็นต้องออกข้อบังคับเจ้าพนักงานจราจรในเขตกรุงเทพมหานครให้ทันต่อการแก้ไขปัญหาจราจร

ฉะนั้น อาศัยอำนาจตามความในมาตรา ๑๓๙ (๒) และ (๓)
แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๖ ประกอบกับมาตรา ๓๘ ของรัฐธรรมนูญแห่งราชอาณาจักรไทย พ.ศ. ๒๕๖๐
บัญญัติให้กระทำได้
โดยอาศัยอำนาจตามบทบัญญัติแห่งกฎหมายที่ตราขึ้นเพื่อความมั่นคงของรัฐความสงบเรียบร้อยของประชาชน
และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗ กันยายน ๒๕๕๕ แต่งตั้งผู้บัญชาการตำรวจนครบาลหรือผู้ได้รับมอบหมายให้ปฏิบัติราชการแทนเป็นเจ้าพนักงานจราจรในเขตกรุงเทพมหานคร
ประกอบกับคำสั่งกองบัญชาการตำรวจนครบาลที่ ๓๑๗/๒๕๕๙ ลงวันที่ ๕ ตุลาคม ๒๕๕๙ เรื่อง
การกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาลและผู้บังคับการประจำกองบัญชาการตำรวจนครบาล
โดยมอบอำนาจให้รองผู้บัญชาการตำรวจนครบาล (งานจราจร)
กำกับบริหารราชการสั่งและปฏิบัติราชการแทนผู้บัญชาการตำรวจนครบาล
จึงได้ออกข้อบังคับไว้ดังนี้

ข้อ ๑  ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามจอดรถและห้ามเลี้ยวรถ พ.ศ. ๒๕๖๐

ข้อ ๒[๑]  ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ซอยเพชรเกษม ๔๐
แยก ๙ ทั้งสองฝั่ง ห้ามจอดรถตลอดเวลา

ข้อ ๔  ซอยเอกชัย ๔๓ (วัดสิงห์)
ห้ามรถทุกชนิดที่ออกจากซอยเอกชัย ๔๓ (วัดสิงห์) เลี้ยวขวาเข้าถนนเอกชัย

ข้อ ๕  นับตั้งแต่วัน
เวลา ที่ข้อบังคับนี้ใช้บังคับ ให้ยกเลิกระเบียบ คำสั่ง หรือข้อบังคับใดที่ขัด
หรือแย้งกับข้อบังคับนี้

ประกาศ ณ วันที่ ๑๘ สิงหาคม พ.ศ. ๒๕๖๐
พลตำรวจตรี จิรพัฒน์  ภูมิจิตร
รองผู้บัญชาการตำรวจนครบาล ปฏิบัติราชการแทน
ผู้บัญชาการตำรวจนครบาล
เจ้าพนักงานจราจรในเขตกรุงเทพมหานคร

พิมพ์มาดา/อัญชลี/จัดทำ
๒๐
กันยายน ๒๕๖๐

นุสรา/ตรวจ
๒๓
กันยายน ๒๕๖๐

[๑]
ราชกิจจานุเบกษา เล่ม ๑๓๔/ตอนพิเศษ ๒๒๘ ง/หน้า ๔๘/๑๘
กันยายน ๒๕๖๐